	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	…………. 2014. a. nr 

	
	


Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 14.08.2014.a Testama Properties OÜ poolt ehitusloa väljastamise taotlus (dok. reg nr. 8139/1-16) Tallinna mnt 19 kinnistul kaubandushoone püstitamiseks koos vajalike tehnorajatiste ehitamisega ( vee-, sadevee- ja kanalisatsioonitorustik ning elektrimaakaabelliin). 01.08.2014a ehitusprojekt on suunatud Ida Päästekeskusele kirjaliku heakskiidu saamiseks ning arhitektuuri osakonnale kooskõlastamiseks. 03.10.2014. a ehitusprojekt on heaks kiidetud Ida Päästekeskuselt ja 10.10.2014.a on kooskõlastatud peaarhitektiga (kiri nr 1-12.1/10088-2).
1.2. 01.10.2014.a AS Narva Vesi poolt ehituslubade väljastamise taotlused (dok. reg nr. 9829/1-16) Kulgu tänaval ja Kulgu tn 1 kinnistul vee- ja sademeveekanalisatsioonitorustiku ehitamiseks. 
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Tallinna mnt 19 kinnistul kaubandushoone püstitamiseks koos vajalike tehnorajatiste ehitamisega ( vee-, sadevee- ja kanalisatsioonitorustik ning elektrimaakaabelliin);
3.2. Kulgu tänaval ja Kulgu tn 1 kinnistul vee- ja sademeveekanalisatsioonitorustiku ehitamiseks.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

